Lav et referat af nedenstående tekst:

Tekst:
Det var ikke alle steder og alle brancher, der fulgte myndighedernes påbud om at lukke forretningen, da corona ramte Danmark. Det gælder blandt andet et bordel i Frederikshavn Kommune, hvor forretningerne ifølge politiet fortsatte, da der burde være lukket ned. Torsdag skal retten i Hjørring således behandle en sag, hvor en 40-årig estisk kvinde er tiltalt for at have overtrådt covid-reglerne om nedlukning. Risikerer bøde på 10.000 kroner Ifølge sagens anklageskrift holdt kvinden åbent 19. april 2020 ved 20-tiden om aftenen og drev bordeldrift fra en lejlighed i Frederikshavn. Det er i givet fald en overtrædelse af Sundheds- og Ældreministeriets bekendtgørelse på daværende tidspunkt, som forbød større forsamlinger samt adgang til visse lokaler – herunder altså bordeller. Hvis kvinden bliver kendt skyldig, risikerer hun en bøde på 10.000 kroner.

Referat:
En kvinde risikerer en bøde for at drive bordeldrift under coronanedlukningen i 2020.